《谢文莹师携琴见访》
宋代·石扬休

郑卫湮俗耳，正声追不回。
谁传广陵操，老尽峄阳材。
古意为师复，清风寻我来。
幽阴竹轩下，重约月明开。

作者简介：（995—1057）眉州人，字昌言。少孤力学。仁宗景祐四年进士。累官刑部员外郎、知制诰，同判太常寺。上疏力请广言路、尊儒术、防壅蔽、强宗室、重农桑、禁奢侈，有补于时。为人纯素忠谨，以律度自居。